Lars Enarsonin opetusta
JERUSALEMIN MUUREILLA
Rukouskoulu 7/9 Jeesuksen veren voima
Shalom Jerusalemista! Tervetuloa seuraamaan ohjelmaamme!
Jatkamme rukouskoulun pitoa.
Kerron voimallisen rukouselämän salaisuuksista, -
avaimista Mestarimme kaltaiseen rukouselämään.
Tämä opetus auttaa sinua varmasti saamaan rukousvastauksia -
ja näkemään, miten Jumala toimii rukoustesi kautta.
Aloitetaan 1. Joh. 3:21-22:lla: -
"Rakkaani, jos sydämemme ei syytä meitä, -
niin meillä on uskallus Jumalaan, -
ja mitä ikinä anomme, sen me häneltä saamme, -
koska pidämme hänen käskynsä -
ja teemme sitä, mikä on hänelle otollista."
Me saamme rukousvastauksia, jos sydämemme ei syytä meitä.
Silloin meillä on uskallus Jumalaan.
Uskalluksen saamme Messiaan veren kautta.
Kun käsitämme, -
että hän on vuodattanut verensä syntiemme tähden, -
saamme rohkeuden rukoilla ja meille vastataan.
Puhun tässä ohjelmassa Jeesuksen veren merkityksestä.
Veren kautta saamme lähestyä Isää rohkeasti, -
rukoilla ja saada vastauksia.
Katsotaan Jesaja 59:1-2: -
"Katso, ei Herran käsi ole liian lyhyt auttamaan, -
eikä hänen korvansa kuuro kuulemaan: -
vaan teidän pahat tekonne erottavat teidät Jumalastanne, -
ja teidän syntinne peittävät teiltä hänen kasvonsa, -
niin ettei hän kuule."
Jos elämässämme on syntiä, meillä ei ole yhteyttä Jumalaan.
Kun Jumala oli ajanut Aadamin ja Eevan ulos paratiisista, -
hän asetti kerubit sekä leimuavan miekan -
vartioimaan tietä paratiisiin ja Jumalan yhteyteen.
Syntiemme sovitukseksi tarvitaan uhri, -
jotta pääsisimme Jumalan eteen.
Ef. 2:13:ssa sanotaan: -
"...nyt, kun olette Kristuksessa Jeesuksessa, -
olette te, jotka ennen olitte kaukana, -
päässeet lähelle Kristuksen veressä."
Saamme mennä rohkeasti Isän eteen, -
koska Messiaan veri on avannut meille sinne tien.
Siksi voimme rukoilla Isää ilman pelkoa ja sydämen syytöksiä.
Tämä on ensimmäinen avain siihen, miten voimme rukoilla Isää -
yhtä rohkeasti ja samanlaisessa suhteessa häneen kuin Mestari itse.
Luetaan Messiaan verestä myös Room. 3:23-25:stä: -
"Sillä kaikki ovat syntiä tehneet ja ovat Jumalan kirkkautta vailla -
ja saavat lahjaksi vanhurskauden hänen armostaan -
sen lunastuksen kautta, joka on Kristuksessa Jeesuksessa, -
jonka Jumala on asettanut armo- istuimeksi [sovituksen välineeksi]
uskon kautta hänen vereensä, -
osoittaaksensa vanhurskauttaan, -
koska hän oli jättänyt rankaisematta ennen tehdyt synnit."
Messiaan veri on sovituksen väline, -
joka meidän on tarkoitus ottaa vastaan uskossa.
Kun käsität, mitä Jeesus on tehnyt puolestasi -
vuodattamalla verensä sovituksen välineenä syntiesi edestä, -
voit mennä Jumalan eteen rohkeasti eikä sydämesi syytä sinua.
Silloin voit rukoilla ja saada vastauksia.
On tärkeää, ettemme luota omaan vanhurskauteemme -
vaan ainoastaan Messiaan meille verellään ostamaan vanhurskauteen.
Kun opimme siihen uskomaan ja turvautumaan, -
pääsemme Isän lähelle, Jumalan yhteyteen.
Voimme rukoilla rohkeasti joka kerta ja saada vastauksia.
Room. 3:ssa sanotaan, että kaikki ovat tehneet syntiä.
Tarvitsemme sovituksen välineen synnillemme, -
jotta voimme olla rohkeasti Jumalan edessä.
Rohkeuden saamme turvautumalla Karitsan vereen.
On ihanaa puhua Messiaan verestä ja sen tuomista siunauksista, -
esimerkiksi rohkeudesta Jumalan edessä.
Olet varmaan huomannut, että kun käyt rukoukseen, -
on olemassa myös syyttäjä, joka meitä syyttää Isän edessä.
Johannes puhuu siitä 1. Joh. 2:ssa.
Toivottavasti pystyt tekemään muistiinpanoja, -
koska on tärkeää ymmärtää nämä jakeet, -
jotta kykenisi rukoilemaan Jumalaa rohkeasti.
Luetaan 1. Joh. 1:8: -
"Jos sanomme, ettei meillä ole syntiä, -
niin me eksytämme itsemme, ja totuus ei ole meissä."
Kukaan meistä ei voi mennä Jumalan eteen omaan hyvyyteensä luottaen.
Jae 9: "Jos me tunnustamme syntimme, -
on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä.
Jos sanomme, ettemme ole syntiä tehneet, -
niin me teemme hänet valhettelijaksi...
Lapsukaiseni, tämän minä kirjoitan teille, -
ettette syntiä tekisi; mutta jos joku syntiä tekeekin, -
niin meillä on puolustaja Isän tykönä, -
Jeesus Kristus, joka on vanhurskas.
Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Synnin palkka on kuolema.
Olemme kuolemaan tuomittuja.
Mutta Jeesus otti syntiemme rangaistuksen päälleen.
Synnittömänä hän kykeni kuolemaan syntiemme puolesta.
Siksi pääsemme vapaasti Jumalan eteen.
Luetaan seuraavaksi Hepr. 9:11:stä: -
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa, -
meni, ei kauristen ja vasikkain veren kautta, -
vaan oman verensä kautta kerta kaikkiaan kaikkeinpyhimpään -
ja sai aikaan iankaikkisen lunastuksen.
Sillä jos kauristen ja härkäin veri ja hiehon tuhka, -
saastaisten päälle vihmottuna, pyhittää lihanpuhtauteen, -
kuinka paljoa enemmän on Kristuksen veri, -
hänen, joka iankaikkisen Hengen kautta -
uhrasi itsensä viattomana Jumalalle, -
puhdistava meidän omantuntomme kuolleista teoista -
palvelemaan elävää Jumalaa!"
Vain ylimmäinen pappi pääsi temppelissä kaikkeinpyhimpään, -
mutta hänkin vain kerran vuodessa.
Hänellä piti olla mukanaan pukin tai härän verta, -
jota hän pirskotti armoistuimelle Jumalan kasvojen eteen, -
jottei kuolisi.
Nyt meillä on Hebrealaiskirjeen mukaan täydellinen ylipappi, -
joka vei taivaalliseen ilmestysmajaan -
eläinten veren sijaan oman kalliin verensä.
Maanpäällinen ilmestysmaja ja temppeli olivat vain kopio -
taivaallisesta ilmestysmajasta, jossa Jumala on valtaistuimellaan.
Sinne Isän eteen Jeshua vei verensä, joka puhuu puolestamme.
Se puolustaa meitä silloin, kun paholainen meitä syyttää.
Saamme myöntää ja tunnustaa, mitä olemme tehneet.
Mutta on eräs, joka maksoi synti- velkamme. Saamme olla vapaita.
Katsotaan asiaa myös Hebr. 12:22:sta: -
"...vaan te olette käyneet Siionin vuoren tykö -
ja elävän Jumalan kaupungin..."
Sinne kohoamme, kun menemme Isän eteen rukouksessa.
"...taivaallisen Jerusalemin tykö, -
ja kymmenien tuhansien enkelien tykö, -
taivaissa kirjoitettujen esikoisten juhlajoukon -
ja seurakunnan tykö, -
ja tuomarin tykö, joka on kaikkien Jumala, -
ja täydellisiksi tulleitten vanhurskasten henkien tykö, -
ja uuden liiton välimiehen, Jeesuksen, tykö, -
ja vihmontaveren tykö, joka puhuu parempaa kuin Aabelin veri."
Olemme tulleet veren luo, joka puhuu anteeksiannosta, -
sovituksesta ja puhdistuksesta.
Se veri puhuu parempaa kuin Aabelin veri.
Kun Kain oli tappanut veljensä Aabelin, Jumala sanoi hänelle: -
"Mitä olet tehnyt? Kuule, veljesi veri huutaa minulle maasta."
Aabelin veri huusi oikeutta ja kostoa, -
koska se oli viatonta verta. Mutta nyt Jeesuksen veri -
huutaa Isälle vielä kovemmalla äänellä kuin Aabelin veri, -
että me olemme vanhurskaita.
Jumala hyväksyy vain sen vanhurskauden, -
jonka hän on antanut meille Messiaan kautta.
2. Kor. 5:ssä sanotaan, -
että olemme saaneet lahjana Jumalan oman vanhurskauden.
Vain sen hän hyväksyy.
Lahjavanhurskauden nojalla meillä on sellainen asema Isän edessä, -
että voimme rukoilla ja saada rukousvastauksia.
2. Kor. 5:21: "Sen, joka ei synnistä tiennyt, -
hän meidän tähtemme teki synniksi..."
Äskeinen pitäisi kääntää, että hänet on tehty syntiuhriksi.
Messias ei tullut syntiseksi vaan syntiuhriksi -
ottaessaan syntimme päälleen.
Vanhassa testamentissa syntiuhrista käytettiin lyhennettä "synti".
Sitä Paavali tässä tarkoittaa.
Jumala teki Pojastaan "synnin" eli syntiuhrin meidän tähtemme.
"...että me hänessä tulisimme Jumalan vanhurskaudeksi."
Olemme vanhurskaita, Jumalalle kelpaavia, Jeesuksessa, -
koska hän vuodatti verensä syntiemme puolesta.
Siksi voimme lähestyä Jumalaa rukouksessa rohkeasti.
Kaikki tosi rukous lähtee ristin juurelta, Golgatalta, -
koska siellä Messiaan veri vie meidät jälleen Isän luo.
Kun tulet Isän eteen, voit turvata vain vanhurskauteen, -
jonka Messias osti sinulle omalla verellään.
Saat seistä Jumalan kasvojen edessä ilman tuomiota -
ja rukoilla uskon kautta Messiaan vereen.
Jumala on asettanut hänet sovituksen välineeksi, -
joka on otettava uskossa vastaan.
Kun tiedät, että kaikki syntisi on sovitettu Jeesuksen veressä, -
voit mennä Jumalan eteen rohkeasti.
Meidän tulee myös tunnustaa syntimme, -
koska silloin Isä antaa meille anteeksi.
1. Joh. 1:9: "Jos me tunnustamme syntimme, -
on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta vääryydestä."
Jos olemme tehneet väärin, -
emme ehkä uskalla rukoilla vähään aikaan, -
ennen kuin uskomme Jumalan unohtaneen asian.
Ei, vaan jos teemme väärin, meidän tulee mennä heti Isän eteen -
tunnustamaan syntimme ja ottamaan vastaan anteeksianto veren kautta.
1. Joh. 1:7:ssä sanotaan: -
"Mutta jos me valkeudessa vaellamme, -
niinkuin hän on valkeudessa, niin meillä on yhteys keskenämme, -
ja Jeesuksen Kristuksen, hänen Poikansa, veri -
puhdistaa meidät kaikesta synnistä."
Hän on kärsinyt rangaistuksen kaikkien syntiemme edestä.
Meidän tulee hiljentää vihollinen, joka syyttää meitä Isän edessä -
ja muistuttaa vääristä teoistamme ja huonoudestamme.
Ilm. 12:10:ssä sanotaan näin: -
"Ja minä kuulin suuren äänen taivaassa sanovan: -
'Nyt on tullut pelastus ja voima -
ja meidän Jumalamme valta- kunta ja hänen Voideltunsa valta, -
sillä meidän veljiemme syyttäjä, -
joka yöt ja päivät syytti heitä meidän Jumalamme edessä, -
on heitetty ulos.'"
Vihollinen haluaa aina muistuttaa meitä -
meidän synneistämme ja huonoudestamme.
Sen tehtävä on syyttää meitä jatkuvasti Jumalan edessä.
Vihollinen toistaa samaa asiaa kuin uralleen juuttunut äänilevy.
Jae 11: "Ja he ovat voittaneet hänet Karitsan veren kautta..."
Vihollisen syytökset vaikenevat joka kerta, -
kun viittaamme vereen, jonka Jeesus vei kaikkeinpyhimpään -
Isän eteen. Se huutaa siellä anteeksiantoa -
tunnustamillemme synneille.
On tärkeä, että rukouksemme lähtökohtana on vanhurskaus, -
jonka olemme saaneet lahjana Jeesuksen sovitustyössä, -
kun hän vuodatti puolestamme oman verensä.
On tärkeä rukoilla -
siitä vanhurskaudesta kumpuavalla rohkeudella.
Saadaksemme anteeksi -
meidän tulee antaa anteeksi niille, jotka ovat meitä vastaan rikkoneet.
Luetaan Mark. 11:25: -
"Ja kun te seisotte ja rukoilette, niin antakaa anteeksi, -
jos kenellä teistä on jotakin toistansa vastaan, -
että myös teidän Isänne, joka on taivaissa, -
antaisi teille anteeksi teidän rikkomuksenne."
Jos annamme anteeksi toisille, Jumala antaa anteeksi meille.
Silloin Jeesuksen veri puhdistaa meidät kaikesta synnistä.
Ainut ehto on, ettei sydämessämme ole anteeksiantamattomuutta.
Tässä ei sanota: -
"Antakaa anteeksi, jos teillä on paljon monia vastaan", -
vaan "jos kenellä teistä on jotakin toistansa vastaan".
Yksikin asia toista vastaan voi ehkäistä rukouksemme.
Olipa meitä vastaan rikottu vähän tai paljon, -
meidän täytyy valita anteeksianto.
Ei tarvita kuin yksi ihminen, jolle emme ole antaneet anteeksi.
Ehkä hän ei ole enää elossakaan.
Ehkä kannat kaunaa vanhemmillesi saamastasi huonosta kohtelusta.
Et ole antanut heille anteeksi.
Päätä vapauttaa toiset ihmiset kaikesta, -
mitä he ovat sinulle velkaa.
Joskus voimme takertua siihenkin, mitä jollekin toiselle on tehty.
Emme anna anteeksi sitä, mitä joku on tehnyt jollekin toiselle.
Meidän tulee päättää antaa kaikki anteeksi kaikille.
Silloin Messiaan veri puhdistaa meidät kaikesta synnistä.
Silloin voimme mennä Isän eteen yhtä rohkeasti kuin Mestari.
Hänen lahjaksi antamastaan vanhurskaudesta käsin -
saamme rukoilla Isää.
Tämä on ensimmäinen avain yhtä voimakkaaseen rukouselämään, -
kuin Mestarilla oli maan päällä.
Jumala kuulee meidän rukouksemme aivan samoin, -
kuin hän kuuli Jeesuksen pyynnöt.
Jeesus jätti meille esikuvan, jonka mukaan elää.
Olemme Mestarimme opetuslapsia, joiden syntien puolesta hän kuoli.
Hän tuli antamaan meille myös esikuvan, jonka mukaan elää.
Siksi hän on esikuvamme myös rukouksen suhteen.
Voimme oppia rukoilemaan, niin kuin Mestari rukoili.
Rukouskoulun loppujaksot käsittelevät näitä kolmea avainta.
Ensinnäkin uskomalla Messiaan vereen -
saamme käydä rohkeasti Jumalan eteen.
Meillä on sama vanhurskas asema Isän edessä -
kuin Messiaalla itsellään. Eikö ole valtavaa?
On suurta ymmärtää, -
ettei meitä tuomita, koska Messias on vuodattanut verensä edestämme.
Hän on kantanut kaikkien syntiemme rangaistuksen.
On tärkeä rukoilla tästä lähtökohdasta käsin.
Emme voi luottaa omaan vanhurskauteemme.
"Olen ollut tänään kunnolla. Nyt Jumala varmaan kuulee minua."
Ei. Voimme turvautua vain siihen, mitä Jumala itse teki -
Poikansa kautta, kun tämä kantoi kaikki syntivelkamme.
Toivottavasti saat ottaa vastaan tämän ensimmäisen avaimen -
voimalliseen rukouselämään.
Silloin voit rukoilla samalla tavalla kuin Jeesus -
maan päällä eläessään rukoili.
Katsotaan vielä 1. Joh. 2:6: -
"Joka sanoo hänessä [Messiaassa] pysyvänsä, -
on velvollinen vaeltamaan, niinkuin hän vaelsi."
Voimme lähestyä Isää Jeesuksen tavoin, -
kun uskomme hänen verellään hankkimaan vanhurskauteen.
Jumala sinua siunatkoon! Kiitos mukanaolosta!
Toivottavasti sait apua rukous- elämääsi. Shalom Jerusalemista!
Suomennos: Annamari Kortelainen